[Избор на парола](/bg/kb/view/765_izbor_na_parola "Избор на парола")

 Когато избирате парола, трябва да избягвате пароли, които:

са популярни (напр. думи от речници, думата "parola" на всички езици, "abc123", "letmein" и "novaparola");
съдържат комбинация от кратка дума/фраза и текущата или скорошна година (напр. "nova2014" и "2015parola");
са съставени от клавиши на клавиатурата, които се намират един до друг (напр. "123456", "qwerty", "ytrewq", "aassdd" и "qweasd");
се базират на някоя дума, при която някои от буквите са заменени със сходно изглеждащи символи (напр. "p@ssw0rd" и "1l0v3y0u");
съдържат или се близки до Вашите потребителско име, имейл адрес или домейн;
се базират на лични данни и могат да бъдат лесно установени чрез методи на социалното инженерство;
използвате за други услуги (например за имейл, регистрация във форуми и интернет банкиране).

Следните основни правила ще Ви помогнат да изберете сложна (добра) парола:

Използвайте генератор на пароли от доверен източник (напр. Автоматичен генератор на пароли, който можете да откриете в хостинг Контролния панел).
Изберете парола, която е с дължина от поне 8 символа.
Използвайте комбинация от няколко думи, символи (напр. точка, запетая и удивителна), цифри, както и главни и малки букви.

След като изберете сложна (добра) парола, трябва да я предпазите. Нашите препоръки за защита на Вашата парола са следните:

Използвайте софтуер за управление на пароли (password manager);
Не я споделяйте с никого, особено през имейл или софтуер за чат.
Не я записвайте на незащитено/видно място.
Сменяйте я периодично.
Не използвайте една и съща парола за различни услуги/сайтове.
Въвеждайте паролата само на потвърдени или доверени услуги и сайтове.
Винаги използвайте софтуер за защита от вируси/малуер обоновен до последната налична версия.

 